CELEX: 32015D1357
Language: da
Date: 2015-08-04 00:00:00
Title: Kommissionens gennemførelsesafgørelse (EU) 2015/1357 af 4. august 2015 om fastsættelse af EU-tilskuddet til de udgifter, Nederlandene har afholdt i 2011, 2012 og 2013 til finansiering af aktioner af hastende karakter til bekæmpelse af aviær influenza (meddelt under nummer C(2015) 5342)

6.8.2015   
            
            
               DA
            
            
               Den Europæiske Unions Tidende
            
            
               L 209/9
            
         KOMMISSIONENS GENNEMFØRELSESAFGØRELSE (EU) 2015/1357
   af 4. august 2015
   om fastsættelse af EU-tilskuddet til de udgifter, Nederlandene har afholdt i 2011, 2012 og 2013 til finansiering af aktioner af hastende karakter til bekæmpelse af aviær influenza
   
      
         (meddelt under nummer C(2015) 5342)
      
   
   (Kun den nederlandske udgave er autentisk)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 652/2014 af 15. maj 2014 om bestemmelser vedrørende forvaltning af udgifter i tilknytning til fødevarekæden, dyresundhed og dyrevelfærd samt til plantesundhed og planteformeringsmateriale, om ændring af Rådets direktiv 98/56/EF, 2000/29/EF og 2008/90/EF, Europa-Parlamentets og Rådets forordning (EF) nr. 178/2002, (EF) nr. 882/2004 og (EF) nr. 396/2005 og Europa-Parlamentets og Rådets direktiv 2009/128/EF og Europa-Parlamentets og Rådets forordning (EF) nr. 1107/2009 og om ophævelse af Rådets afgørelse 66/399/EØF, afgørelse 76/894/EØF og beslutning 2009/470/EF (1), særlig artikel 36, stk. 4, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 349/2005 (2) fastsættes reglerne om udbetaling af EU-tilskud til aktioner af hastende karakter til udryddelse af visse sygdomme hos dyr, herunder aviær influenza. I artikel 7 i forordningen fastsættes, hvilken dokumentation der skal fremlægges af den medlemsstat, som anmoder om tilskud fra Unionen, og fristerne for indgivelse af denne dokumentation.
            
         
               (2)
            
            
               Kommissionens gennemførelsesafgørelse 2012/667/EU (3) fastsatte EU-tilskud til de udgifter, der er afholdt af Nederlandene, til foranstaltningerne til bekæmpelse af aviær influenza i 2011 til 429 425,74 EUR.
            
         
               (3)
            
            
               Ved Kommissionens gennemførelsesafgørelse 2013/775/EU (4) fastsættes et EU-tilskud til Nederlandene til dækning af landets udgifter til foranstaltninger til bekæmpelse af aviær influenza i 2012 og 2013 i henhold til Rådets afgørelse 2009/470/EF (5). En første tranche på 210 000,00 EUR for 2012 og en første tranche på 250 000,00 EUR for 2013 er blevet betalt til den pågældende medlemsstat som en del af EU-tilskuddet. Endvidere fastsættes størrelsen af EU-tilskuddet ifølge gennemførelsesafgørelse 2013/775/EU ved en senere afgørelse, som vil blive vedtaget i overensstemmelse med proceduren i afgørelsen.
            
         
               (4)
            
            
               Forordning (EU) nr. 652/2014 indeholder bestemmelser om betalinger til medlemsstaterne under disse omstændigheder. I den forbindelse foreskriver den vedtagelse af gennemførelsesretsakter, hvori EU-tilskuddet fastsættes. Nævnte forordning ophævede endvidere beslutning 2009/470/EF, og henvisninger til den ophævede beslutning skal betragtes som henvisninger til forordning (EU) nr. 652/2014.
            
         
               (5)
            
            
               Ved gennemførelsesafgørelse 2012/667/EU og 2013/775/EU er kravene i Europa-Parlamentets og Rådets forordning (EU, Euratom) nr. 966/2012 (6), særlig artikel 84, blevet opfyldt.
            
         
               (6)
            
            
               Resultatet af den kontrol på stedet, som blev gennemført under ledelse af den kompetente revisionstjeneste, var, at supplerende udgifter på 13 278,64 EUR blev anset for at være støtteberettigede i henhold til den afgørelse, der er nævnt i betragtning 2, og at EU-tilskuddet for 2011 fastsættes til 442 704,38 EUR. I tillæg til den allerede foretagne udbetaling bør en sidste supplerende tranche på 13 278,64 EUR derfor bevilges.
            
         
               (7)
            
            
               Den 14. februar 2014 indgav Nederlandene en officiel anmodning til Kommissionen om godtgørelse vedlagt en finansieringsrapport, dokumentation og en epidemiologisk rapport om hver bedrift, hvor dyr er blevet slået ned eller destrueret. Anmodningen om godtgørelse beløber sig til 417 663,71 EUR for 2012 og 616 592,33 EUR for 2013. Efter en gennemgang af de dokumenter, som medlemsstaten har indsendt, anser Kommissionen dog to beløb på henholdsvis 17 548,46 EUR og 40 018,73 EUR for at være ikke-støtteberettigede i henhold til artikel 5 i forordning (EF) nr. 349/2005.
            
         
               (8)
            
            
               Dermed kan de endelige tilskud for 2012 og 2013 fastsættes til henholdsvis 400 115,25 EUR og 576 573,60 EUR, svarende til forskellen mellem de beløb, der er ansøgt om, og de beløb, som ikke er støtteberettigede. Efter fradrag af de første trancher, jf. betragtning 3, kan det restbeløb, der skal udbetales til Nederlandene for 2012 og 2013, fastsættes til henholdsvis 190 115,25 EUR og 326 573,60 EUR.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Det endelige supplerende EU-tilskud til de udgifter, Nederlandene har afholdt i 2011 til finansiering af aktioner til udryddelse af aviær influenza, fastsættes til 13 278,64 EUR.
   Artikel 2
   1.   EU-tilskuddet til de udgifter, Nederlandene har afholdt i 2012 til finansiering af aktioner til udryddelse af aviær influenza, fastsættes til 400 115,25 EUR.
   2.   Restbeløbet af EU-tilskuddet, der mangler at blive udbetalt til Nederlandene, fastsættes til 190 115,25 EUR.
   Artikel 3
   1.   EU-tilskuddet til de udgifter, Nederlandene har afholdt i 2013 til finansiering af aktioner til udryddelse af aviær influenza, fastsættes til 576 573,60 EUR.
   2.   Restbeløbet af EU-tilskuddet, der mangler at blive udbetalt til Nederlandene, fastsættes til 326 573,60 EUR.
   Artikel 4
   Denne afgørelse er rettet til Kongeriget Nederlandene.
   
      Udfærdiget i Bruxelles, den 4. august 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EUT L 189 af 27.6.2014, s. 1.
   
      (2)  Kommissionens forordning (EF) nr. 349/2005 af 28. februar 2005 om reglerne om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF (EUT L 55 af 1.3.2005, s. 12).
   
      (3)  Kommissionens gennemførelsesafgørelse 2012/667/EU af 25. oktober 2012 om fastsættelse af EU-tilskuddet til dækning af udgifterne til aktioner af hastende karakter til bekæmpelse af aviær influenza i Nederlandene i 2011 (EUT L 299 af 27.10.2012, s. 47).
   
      (4)  Kommissionens gennemførelsesafgørelse 2013/775/EU af 17. december 2013 om EU-tilskud til aktioner af hastende karakter til bekæmpelse af aviær influenza i Tyskland, Italien og Nederlandene i 2012 og 2013 og i Danmark og Spanien i 2013 (EUT L 343 af 19.12.2013, s. 44).
   
      (5)  Rådets beslutning 2009/470/EF af 25. maj 2009 om visse udgifter på veterinærområdet (EUT L 155 af 18.6.2009, s. 30).
   
      (6)  Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).